Eng sifatli va faol autsorsing xizmati aniqlandi

Toshkent harbiy okrugi qo‘shinlari qo‘mondonligi tomonidan autsorsing tizimida xizmat ko‘rsatayotgan korxonalarni rag‘batlantirish va ularni munosib taqdirlash maqsadida “Eng sifatli va faol autsorsing” ko‘rik-tanlovi o‘tkazildi. Bu haqda O‘zA xabar bermoqda.

Unda harbiy xizmatchilar, autsorsing korxona rahbarlari va oshpazlari qatnashdi.
Tanlovda “Saxovat taom” jamoasi birinchi o‘rinni egalladi. “Azim trast servis” 2-o‘rin, “Ulug‘bek Sattorov” jamoasi 3-o‘ringa loyiq deb topildi. “Oshpazlar” musobaqasida Baxtiyor Holiqov 1-o‘rinni qo‘lga kiritgan bo‘lsa, Mahmud Do‘stmatovga 2-o‘rin, Furqat Mirmahmudovga 3-o‘rin nasib etdi.